
Θωμάς Μαφρέδας, Θεολόγος (ΜΙΙΠ) -Υ/Δ Πανεπιστηµίου Δυτικής Αττικής: 


Αρςϊγαοϊ 


Ιη ΤΠἰς 65ςΥ, αη αἰϊεπηρῖ ἰς πιαάς ἴο ἰπιεγργαί ἴπε ἰοοπορΓαρῃίς ἴγρε οἳ 5ῖ. (Πηϊςίορμεγ, ἱπ ἴπε 
ΤΟΓΠΙ Οἱ α 06, ἃἂς νεΙ| ας ἵο ἱηνεςίὶραϊς ἴπε «βυςες Οοἳ ἴῃπε οΓθαϊίοη οἱ ἴΠίς ἱεοπορΓγαρῃίς ἴγρε, 
Ραςεα οη ἵς ναγίοιις Ὀἱοργαρῃίσα| ααΐα, ας ΓεροΓγί6α ὈΥ ναΓίοιις αμἴΠοίς. ΕςςεηΙΙαΙΙΥ, 4η αἰϊεπιρί ἶς 
Πας ἴο Ππαά ἴῃς ἰοοπορΓαρβίς πιοαε| οἳ τίς ἱεοΠΟΡΓΑΡΗΥ, ννΠίΙε αἲ ἴπε ςαΠ1ε ἴἶπιε 4 ἵηεο[ορίςσαι 
ΑΡΡΓΟΔΓΠ ἵς ρίνεη ἵο ἴῃς ΙοοΠορΓΔβΡΗΥ οἵ ἴπε σαἰπῖ ἵπ ἴπε ΤοΓΠι οἳ ἃ αορ. Ιἴ ἰς α Παρἰο|ορῖσαι, 
ἰοοπορΓαρῃίς απα ἰπεο[ορίσαἱ ΑΡΡΓΟΔΒΓΕΠ ἴο ἃ ρογίαβ|ς εοπιροςσΠίοη οἵ 5ί. (ΠΓἰςσίορῄΠει ἴπαϊ «οηΠΊες 
{ΓοΠῃ ἴπε ΗοΙγ Μοηαςίειγ οἵ 5ε/Γες απα Νἰρηϊϊῖα απα ααΐες Ώ8ςΚ ἴο ἴπε 19ἱΠ οβΠίιγ. 


Φορητή εικόνα του 17ου αι. Διαστάσεις: Ύψος: 67 επι, Πλάτος: 35 επι, 
Κερµίρα Καππαδοκία, ο ἀγ. Χριστόφορος απεικονίζεται κυνοκέφαλος. 


Από τον 5ο αιώνα και µετά, πιστευόταν ευρέως στο Βυζάντιο ότι ο άγιος 
ήταν ένας απὀ τους μυθικούς κυνοκέφαλους, µια βάρβαρη φυλή χωρίς το 
χάρισμα της ανθρώπινης ομιλίας, γεγονός που στέρησε την παρουσία του 
στην αγιογραφική τέχνη. Παρόλα αυτά στη μεταβυζαντινή τέχνη, ειδικά από 
τον 17ο αι. και µετά, οι ορθόδοξοι καλλιτέχνες ζωγράφιζαν ενίοτε τον άγιο 
ως κυνοκέφαλο. 





Στο παρόν δοκίμιο γίνεται µια προσπάθεια να ερμηνευθεί ο εικονογραφικός τύπος του αγίου 
Χριστοφόρου, µε την µορφή σκύλου, καθώς επίσης και να ερευνηθούν τα αίτια δημιουργίας 
αυτού του εικονογραφικού τύπου, µε βάση τα διάφορα βιογραφικά στοιχεία του, όπως τα 
αναφέρουν οι διάφοροι συναξαριστές. Ουσιαστικά γίνεται προσπάθεια για την ανεύρεση του 
εικονογραφικού προτύπου αυτής της εικονογραφίας, ενώ παράλληλα δίνεται και µια 
θεολογική προσέγγιση στην εικονογραφία του αγίου υπό την µορφή σκύλου. Πρόκειται για 
αγιολογική, εικονογραφική και θεολογική προσέγγιση σε µια Φορητή σύνθεση του αγίου 
Χριστοφόρου που προέρχεται απὀ την ἱερά Μονή Σερρών και Νιγρίτης Και χρονολογείται τον 
19ο αιώνα. 


Παρατηρώντας την εικόνα του αγίου Χριστοφόρου, απὀ τον ιερό ναό της Κοιμήσεως της 
Θεοτόκου Ξηροτόπου Σερρών, δίνεται η αίσθηση ότι πρόκειται για µια εικονογράφηση µιας 
µορφής αγίου που χαρακτηρίζεται απὀ µια ιδιαιτερότητα. Ο ἁγιος Χριστόφορος, όπως 
επιγράφεται η σύνθεση, εικονίζεται όρθιος, µε το σώμα του να έχει στάση 3/4, ενώ το 
πρόσωπό του είναι σε στάση προφίλ. Φέρει στρατιωτική ενδυμασία και κόκκινη χλαμύδα, στο 
δεξί του χέρι κρατάει υψωμένο σταυρό, ενδεικτικό ότι πρόκειται για μάρτυρα, ενώ στο 

αριστερό του χέρι φέρει σάρκα µε ανθρώπινα χαρακτηριστικἀ, που προσοµοιάζουν προς 
ανθρώπινο κεφάλι. Η ιδιαιτερότητα της σύνθεσης έγκειται στο ότι ο άγιος Χριστόφορος 
εικονίζεται µε µορφή ζώου, εν προκειμένω σκύλου. Εγείρονται έτσι ερωτήματα του τύπου 
ποιος είναι ο λόγος για µια τέτοια εικονογραφία, και επί τη βάση ποιας ιστορικής ή άλλης 
πραγματικότητας οι αγιογράφοι που ιστόρησαν τον ἁγιο Χριστόφορο προχώρησαν στην 
επιλογή αυτού του τύπου για την απόδοση του αγίου. 


Ποιός ήταν, όµως, ο άγιος Χριστόφορος, ποιος ήταν ο λόγος που τον οδήγησε στο μαρτύριο, ή 
ακόµα και για ποιο λόγο ιστορείαι µε µορφή σκύλου, είναι ερωτήματα που θα 
προσπαθήσουμε να απαντήσουμε. Ο ἁγιος Χριστόφορος, απὀ την εκκλησία συγκαταλέγεται 
στη χορεία των Μεγαλομαρτύρων, και εν συντοµία θα μπορούσαμε να συνοψίσουµε τα 
βιογραφικά του στοιχεία ὡς εξής. Ο ίδιος ήταν µέλος µια φυλής της βόρειας Αφρικής, των 
Μαρμαριτών, αιχμαλωτίστηκε απὀ τις ρωμαϊκές δυνάμεις, κατά την διάρκεια εκστρατείας του 
Διοκλητιανού, εναντίον των Μαρμαριτών, στα τέλη του 301 µε αρχέςτου 302, και μεταφέρθηκε 
σε ρωμαϊκή φυλακή, κοντά στην Αντιόχεια της Συρίας. Βαφτίστηκε χριστιανός από τον, εκεί, 
πρόσφυγα επίσκοπο Αλεξανδρείας Πέτρο και μαρτύρησε στις 9 Ιουλίου του 308. Κατά 
την ΒΗ6(309-3106) και την ΒΗΙ (1764) ο άγιος Χριστόφορος ήταν στρατιώτης που μαρτύρησε 
για την πίστη του στην Αντιόχεια της Συρίας. 


Υπάρχει όµως µία προβληματική σχετικά µε το βίο του αγίου Χριστοφόρου, μεταξύ της 
Λατινικής αγιολογικής παράδοσης και της Ελληνικής, η οποία έγκειται σε διαφορετικές 
ημερομηνίες, σε διαφορετικούς λόγους που τον οδηγούν στο μαρτύριο ή ακόµα και σε 
διαφορετικές θέσεις σχετικά µε το ποιος είναι ο επίσκοπος που τον βαφτίζει Χριστιανό ή ποια 
ήταν η µορφή του. Ωστόσο και στις δύο αυτές παραδόσεις υπάρχουν κοινά στοιχεία γύρω από 
την βιογραφία του που σχετίζονται µε τη σύλληψή του, όπου και οι δύο αναφέρουν πως ήταν 
µέλος της Φυλής των Μαρμαριτών. Οι Μαρμµαρίτες ήταν Φυλή της βόρειας Αφρικής, στη 
σηµερινή Λιβύη, που στην αρχαιότητα ήταν γνωστή ως Μαρμµαρική. Ανατρέχοντας στο 
αρχαιολογικό λεξικό του αείμνηστου καθηγητή της αρχαιολογίας, Αλέξανδρου Ραγκαβή, στο 
λήμμα Μαρµαρική, βλέπουμε να παραθέτει τις εξής πληροφορίες: 


«Λαρµαρική, ἡ ἀνατολικὰ τῆς Αἰγύπτου, θορείως, παραδαλασσία χώρα, συνήδως ταττοµένη 
μετὰ τῆς Κυρηναϊκῆς, ἐξετείνετο πρὸς νότον μέχρι τῆς ὀάσιος τοῦ Ἄμμωνος, καὶ περιελάµθανε, 
πλἠν τῆς κυρίας Μαρμαρικῆς, ἀνατολικὼς αὐτῆς καὶ τὸν Λιθυκὸν νομόν. Ἴδη ἔρημος ἡ χώρα 
αὕτη, φαίνεται ὅτι ἦν εὔφορος ἐν τῇ ἀρχαιότητι. Οἱ κάτοικοι Μαρμαρίδαι, ἦσαν νομάδες, καὶ αἱ 
κυριώτεραι αὐτῶν φυλαὶ ἦσαν οἱ Ἀδυρμαχίδαι καὶ Γιλιγάμµαι παρὰ τὴν ἀκτήν, οἱ Νασαμόναι 
και Αὐγίλαι ἐν τῷ ἐσωτερικῶ» και λίγο παρακάτω: «Μαρµαρική, χώρα τῶν θορείων παραλίων 
τῆς Ἀφρικῆς, μεταξὺ Κυρήνης καὶ Λιθύης», παραπέμποντας παράλληλα στον Στράθωνα και στον 
Πτολεμαίο, δύο μεγάλους γεωγράφους των πρωτοχριστιανικών χρόνων. Ανατρέχοντας ἔτσι στις 
πηγές, δα θρούμε τον Κλαύδιο Πτολεμαίο (2ος αι.) στο γεωγραφικό του έργο να αναφέρεται 
στη περιοχή της Μαρµαρικής, γράφοντας μεταέύ άλλων: «Ἡ Μαρμαρικἡ σὺν Λιθύῃ καὶ Αἰγύπτῳ 
περιορίζεται, ἀπὸ μὲν δυσμῶν τῇ τε Κυρηναϊκή κατὰ τὴν ἐκτεθειμένην διὰ Δάρνεως πόλεως 
γραμμὴν καὶ µέρει τῆς ἐντὸς Λιθύης ὑπὸ τὸν αὐτὸν μµεσημθρινὸν μέχρι πέρατος, οὐ ἡ δέσις 
[...]να ὃ Κγο ἀπὸ δὲ ἄρκτων τῷ [τε] Αἰγυπτίω πελάγει κατὰ περιγραφἠν τῆς παραλίου τοιαύτην 
Μαρμµαρικἠς νομοῦ». Το ότι η ονομασία αυτή για την συγκεκριμένη γεωγραφική περιοχή 
παραμένει εν χρήσει Και πολύ αργότερα, Κυρίως τον 12ο αιώνα, µάς το επιθεθαιώνει και ο 
Ευστάὺὑιος, εκκλησιαστικός συγγραφέας και φιλόλογος, ο οποίος στην επιστολή του προς τον 
δούκα Ιωάννη, υιό του Ανδρονίκου του Καματηρού, αναφέρεται στην περιοχή της Μαρμµαρικής, 
υποστηρίζοντας μεταξύ άλλων πως η περιοχή οφείλει την ονομασία της στον υιό ενὀς Άραθα 
ονόματι ΙΜαρμαρίδη: «Ὅτι τὸ ἔδνος οἱ Μαρμαρίδαι προνενεύκασιν Αἰγύπτου, ἤτοι πρὸ τῆς 

Αἰγύπτου τέτανται. Καλοῦνται δὲ οὕτως ἀπὸ ΙΜαρμαρίδου τινὸς υἱοῦ Ἄραθος, καὶ ἡ χώρα αὐτῶν 
Μαρμαρική». 


Η πληροφορία αυτή, την οποία και οι δύο αγιολογικές πηγές, ελληνική και λατινική 
αποδέχονται, ότι ο Χριστόφορος κατάγεται απὀ την Φυλή των Μαρμαριτών είναι αρκετά 
σηµαντική, διότι υπήρχε µόνο µία στρατιωτική Φυλή γνωστή µετο ὀνομα αυτό, ένα ὀνομα που 
γίνεται ευρέως γνωστό όταν το 401 συντάσσεται ένα ρωμαϊκό ἐγγραφο µε την ονομασία 
«ποϊιία αἱρη[ίαίιΠΙ», το οποίο αναφέρει πως µία στρατιωτική µονάδα µε το όνοµα «εοῄῃοίς 
ἵθγίία Μαἰθγίᾶ ΠΊΒΓΠΙΑΓΙΙΑΓΗΠΙ» υπηρέτησε κάτω απὀ τις διαταγές της στρατιωτικής διοίκησης 
στις ύστερες ρωμαϊκές εκστρατείες προς τη Συρία, όπως διαβάζουμε σχετικά και στη ΒΗΙ: «Ηε 
ροσῖαεαά Πίπι ἰη ἴΠε ΠΙΙΠΊΘΓΙς ΜΑΓΠΙΒΓΙΙ8ΓΙΗΠΙ ΝννΠΙοΗ 5ἴοοα αἲ ἴπε Κἰπρ᾽ς Παπά». Ο τίτλος Νναἰεγία 
δείχνει πως ο αυτοκράτορας Διοκλητιανός (284-305) του οποίου το πλήρες όνομα ήταν (αίμς 
Αιωιθίίις Νναἰεγίας Πἰοειεῖίαηις, ήταν αυτός που συγκρότησε τη στρατιωτική αυτή µονάδα. Το 
γεγονός πως ο Χριστόφορος μαρτύρησε στη Συρία Και πως η στρατιωτική µονάδα εοβοΓς ἰθγίία 
ναἰθγία ΠπαΓπιαΓΙίαΓµΠι υπηρέτησε στη Συρία, επιβεβαιώνει πως αυτή ήταν η µονάδα στην 
οποία κλήθηκε ο Χριστόφορο να υπηρετήσει µετά την αιχμαλωσία του. Έτσι λοιπόν 
αποδεικνύεται πως ο Χριστόφορος δε µπορεί να μαρτύρησε πριν απὀ το 284, οπότε και 
ιδρύεται η εν λόγω στρατιωτική μονάδα. Έτσι, είναι λογική η εξήγηση ότι κατά την περίοδο της 
εκστρατείας του Διοκλητιανού στη βόρεια Αφρική, στην περιοχή της Μαρμµαρικής, προς τα τέλη 
του 301 µε αρχές του 302, ο Χριστόφορος συλλαμβάνεται, αποστέλλεται στη Συρία και 
εντάσσεται στη δύναμη της στρατιωτικής µονάδας «οβοΓς ἰθγίία Ψαἰθγία ΠΊαΓΠΊαΓΠαΓΗΠ για να 
υπηρετήσει στην τοπική συριακή διοίκηση. 


Η αναγνώριση του αγίου Χριστοφόρου ως µέλος της φυλής των Μαρμαριτών, η οποία 
σύμφωνα και µετις δύο αγιολογικές παραδόσεις, ήταν Φυλή ανθρωποφάγων και είχαν κεφάλι 
που έμοιαζε µε µορφή σκύλου, είχε ως αποτέλεσµα, κυρίως απὀ την ελληνική αγιολογική 
παράδοση να επικρατήσει η άποψη αυτή και για τον άγιο Χριστόφορο, να θεωρείται δηλαδή 
ότι το κεφάλι του είχε την µορφή σκύλου, κάτι που θα επηρεάσει αργότερα και την βυζαντινή 
εικονογραφία, η οποία θα τον παρουσιάσει ὡς κυνοκέφαλο. Αντιθέτως η λατινική αγιολογική 
παράδοση ακολούθησε εντελώς διαφορετικές γραμμές. Έτσι κάτω απὀ την επίδραση της 
Λατινικής αγιολογικής βιβλιογραφίας, η οποία δεν αποδέχτηκε την άποψη της ελληνικής 
παράδοσης να ερμηνεύσει το λατινικό εαπίηθις ως τον άνθρωπο που μοιάζει µε σκύλο, αλλά 
να το θεωρεί ὡς Χαναναίο ((απακηϊϊθ), ως τον άνθρωπο που κατάγεται απὀ τη Φυλή του 
Καναάν, απορρίφθηκε η άποψη πως η µορφή του Χριστόφορου έμοιαζε µε µορφή σκύλου και 
επικράτησε η εντύπωση πως ο Χριστόφορος ήταν ένας «γίγαντας» ο οποίος κουβάλησε στους 
ώμους του τον Ιησού από την µία ὀχθη ενός ποταμού στην άλλη. 


Για ποιό λόγο όµως αναφέρεται από τους βιογράφους του Χριστοφόρου, αυτή η λεπτομέρεια 
της Φυλής των Μαρμαριτώὠν σχετικά µε την ιδιαιτερότητα της µορφήςτους, και από τη στιγµή 
που αυτό καταγράφεται είναι όντως έτσι; Πρόκειται για µια Φυλή που τα χαρακτηριστικά του 
κεφαλιού της έμοιαζαν µε σκύλο, ή πρόκειται για µια έµφαση και µια υπερβολή. Η εξήγηση, 
Φρονούμε πως είναι μάλλον προφανής. Είναι σύνηθες για τον ελληνορωμαϊκό πολιτισμό, στην 
προσπάθειά του να εξάρει τα επιτεύγματα του πολιτισμού του και να περιγράψει τους 
διάφορου πολιτισμούς που είναι µακριά από τον µέχρι τότε γνωστό και «πολιτισµένο» κόσµο, 
να χρησιμοποιεί περιγραφές που να παρουσιάζουν τα φύλα αυτά ως απόκοσµα, µε ανθρώπους 
που περισσότερο μοιάζουν σε ζώα, σκύλους ή άλογα, παρά προς την ανθρώπινη µορφή. Έτσιο 
βιογράφος του αγίου Χριστόφορου αναφέροντας πως κατάγεται απὀ µια Φυλή κυνοκἐέφαλων 
ανθρώπων και ανθρωποφάγων, περισσότερο επιθυμεί να καταδείξει πως κατάγεται από µια 

περιοχή άγνωστη και απρόσιτη για τον τότε γνωστό κόσµο, παρά απὀ µια Φυλή δύσμορφη µε 
«απολίτιστες» συνήθειες. 


Ένα άλλο ερώτημα που εγείρεται αφορά την ηµεροµηνία και τις συνθήκες θανάτου του αγίου 
Χριστόφορου. Σύμφωνα µε την ελληνική αγιολογική παράδοση (ΒΗ6 310), το μαρτύριο και ο 
θάνατος του αγίου Χριστόφορου, συμβαίνει κατά την διάρκεια του τετάρτου χρόνου της 
βασιλείας του αυτοκράτορα Δεκίου (249-251), και λέγεται πως η αφορμή για τον 
αποκεφαλισμό του, το έτος 250, ήταν η μεταστροφή στον χριστιανισμό από το κήρυγμα του 
αγίου, δύο γυναικών ελευθέρων ηθών, της Καλλίνικης Και της Ακυλίνας, αλλά και Ρωμαίων 
στρατιωτών. Μελετώντας το κείµενο του ΕΓαηποοίς Ηα[κίπ παρατηρούμε πως γράφει μεταξύ 
άλλων, στο τµήµα της Βἰρ[ἰοίῃεεα Ηαοίοαγαρβῃἰσα ἄΓγαθεα που αναφέρεται στο πάθος του αγίου 
Χριστόφορου τα εξής: «Ἔτους τετάρτου τῆς θασιλεία Δεκίου, ἦν πολλὴ µανία τῶν τὰ εἴδωλα 
σεθοµένων» και αλλού: «Ἔτους τετάρτου τῆς θασιλείᾳ Δεκίου ἦν πολλἠ κατὰ τῶν χριστιανῶν ἡ 
τῶν ἀσεθούντων μανία» καθώς επίσης Και: «Ἔτους τετάρτου τῆς θασιλείας Δεκίου ἦν πολλὴ 
µανία καὶ πλήδη ἱκανὰ τῶν τὰ εἴδωλα σεθοµένων», δημιουργώντας έτσι την αίσθηση ότι το 
μαρτύριο του αγίου λαμβάνει χώρα κατά τον τέταρτο χρόνο της βασιλείας του αυτοκράτορα 
Δεκίου, στα µέσα δηλαδή του 3ου αιώνα. Ωστόσο, αυτή η άποψη δεν µπορεί να ευσταθεί, 
καθώς ο Χριστόφορος ήταν ζωντανός κατά το 302, όταν κατά της Μαρµαρικής εκστρατεύει ο 
Διοκλητιανός. Σε αυτό συμβάλλει και το γεγονός πως ο Δέκιος υπήρξε αυτοκράτορας για τρία 
μόλις χρόνια. Ο Αυτοκράτορας που διοικούσε την ανατολή, κατά τους χρόνους που εξετάζουμε, 
µετά το 302, οπότε και έγιναν οι µεγάλοι διωγμοί κατά των χριστιανών (303-311), ήταν ο 
Μαξιμιανός. Πρέπει εδώ να επισηµάνουµε πως το όνοµα του Μαξιμιανού, προτού γίνει 
αυτοκράτορας ήταν Ὠαζα. Έτσι είναι περισσότερο πιθανή η άποψη πως το όνοµα Βεείωμς 
αποτελεί µια συντομογραφία του ονόματος Ὠαβζα που είχε ο Μαξιμιανός, κάτι που 
επιβεβαιώνει και η λατινική αγιολογική παράδοση (ΒΗΙ 1766) όταν διαβάζει το όνοµα Ὠεείως 
ως Βαρηις: «ν/ῃεηπ Ώασηις γι[θα ἵπ ἰῃθ οἰίγ οἱ 5αηπο5, α ΠΊαη «αΠηθ [Γοηη ἰῃε ἱδίαπα, ϐΥ οΓἱοίῃ [Γοιι 
{ῃθ γαοθ οἱ ἴμο ἄοο-βθεαᾶεα ρθορΙθ» , ὀπως αναφέρει χαρακτηριστικά μεταξύ άλλων. Έτσι 
λοιπόν οδηγούμαστε στο συμπέρασμα πως ο αυτοκράτορας που οδήγησε τον Χριστόφορο σε 
δίκη Και στο μαρτύριο, θα πρέπει να είναι ο ΜΙαχἰπιίηως Ὠαζ8, οπότε και θα πρέπει η 
ημερομηνία του θανάτου του Χριστόφορου να τοποθετηθεί µετά την 1η Μαΐου του 305, καθώς 
κανένας άλλος αυτοκράτορας δεν είχε την ευκαιρία να επισκεφθεί την Αντιόχεια µετά το 305. 
Ωστόσο µε βάση την υπόθεση πως ο θάνατος του Χριστόφορου στην Αντιόχεια συμπίπτει µε 
τον τέταρτο χρόνο της βασιλείας του αυτοκράτορα, µια τέτοια άποψη δεν µπορεί να στηριχτεί 
µε ακρίβεια, γιατί κανείς αυτοκράτορας δεν είχε την ευκαιρία να επισκεφθεί την Αντιόχεια πριν 
το 305. Ωστόσο παραμένει πιθανό ο Μαξιμιανός να επισκέφθηκε την Αντιόχεια κατά τον 
τέταρτο χρόνο της βασιλείας του, το 308, οπότε και το μαρτύριο του Χριστόφορου να γίνεται 
κατά την αυτή χρονολογία, συμπίπτοντας έτσι µε την ελληνική αγιολογική παράδοση που θέλει 
το μαρτύριο στον τέταρτο χρόνοτης βασιλείας, δηλαδή το 308. 


Ας έλθουµε τώρα στο ζήτηµα του ονόματος του αγίου. Και οι δύο αγιολογικές παραδόσεις, η 
ελληνική και η λατινική, αποδέχονται πωςτο όνοµα Χριστόφορος, του δόθηκε µετά τη βάφτισή 
του σε χριστιανό, ενώ πριν ήταν γνωστός µε το όνομα Ρέπροβος. Σύμφωνα όµως µε την 
ελληνική παράδοση, ο αρχιεπίσκοπος Βαβύλας ήταν αυτός που βάφτισε χριστιανό τον 
Χριστόφορο. Για την ύπαρξη του επισκόπου Βαβύλα ο οποίος βαφτίζει τον Χριστόφορο 
χριστιανό, µας πληροφορεί και ένα χειρόγραφο που εξέδωσε το 1913, ο |. ΕΓᾶς6Γ 
μεταφρασμένο στην Αγγλική, στο περιοδικό Βενιθ (ΘΙίηιµθ, στο τεύχος 34 στις σελίδες 307- 
325, µε τον τίτλο: «ΤΠθ Ραςςσίοη οἵ 5ἱ. 6Πηϊςίορῄει» και στο οποίο υπήρχαν λεπτομέρειες σχετικά 
µε το πάθος του αγίου Χριστόφορου, λεπτομέρειες όμως που δεν διαφέρουν σε πολύ από το 
αγιολογικό κείµενο της Βἰρ/[ίοίμεσα Ηαοίοφγαρῄῃίσα Ιαἰίπα, ὀπου και διαβάζουμε μεταξύ άλλων: 

«5ο (μηἱςίορῃεΓ απα ἰῃθ σοἰαίθις «απιθ α[ίθγνναγᾶς ἰο ΑπίίοεΗ, απᾶ ννεΓγο Ραρίΐςεα ϐΥ ἰῃο ΡἰςΠοΡ, 
Βαθίμς». Γνωρίζουμε όµως πως ο αρχιεπίσκοπος Βαβύλας μαρτύρησε το 251, πολύ πριν από 
τον χρόνο μαρτυρίου του Χριστόφορου, το 308, οπότε και αυτός γίνεται χριστιανός. Αντιθέτως 
η λατινική παράδοση (ΒΗΙ 1768, εἰ. 7) αναφέρει πως αυτός που βαφτίζει τον Χριστόφορο ήταν 
ένας «πρεσβύτερος» µε το όνοµα Πέτρος: «Ι//ῃθ6η ἴΠθγ Γο5ο ἴμθγ σιΠΊΠΊοπεα ἴῃο ρηεσί οἱ ἰῃα 
ΜΟΙγ ρ[αςθ, Ροΐθι Θγ ΠαΠιἹθ. Ηθ «απἹθ απα θαρίίζεα ἰῃθ 5ο[αἰθις, [μςσί ας ῃθ αἰσο θαρίίζεα θΙθςςεα 
Β6ργοῦθις, απα Ππαπιεα Πίπι (Πγἱίορῃει». Σε συνδυασμό δε µετις αιθιοπικές αγιολογικές πηγές 
συμπεραίνεται µια σχέση μεταξύ του επισκόπου Πέτρου της Αλεξανδρείας και της Φυλής των 
Μαρμαριτών, οπότε και µπορεί να θεωρηθεί ως λογική εξήγηση τι ο επίσκοπος Πέτρος είναι 
αυτός που βαφτίζει τον Χριστόφορο. 


Η µορφή των κυνοκέφαλων ανθρώπων δεν παρουσιάζεται για πρὠτη Φορά στα αγιολογικά 
κείµενα, ελληνικά και λατινικά, που σχετίζονται µετον βίο του αγίου Χριστόφορου. Η παρουσία 
τους είναι ήδη γνωστή απὀ την αρχαιότητα όπως διαβάζουμε στις σχετικές πηγές. 
Ανατρέχοντας στα κείµενα που αναφέρονται στην ιστορία του Μεγάλου Αλεξάνδρου, 
βλέπουμε πως οι συντάκτες κάνουν λόγο για την εκστρατεία του Μακεδόνα στρατηγού προς 
τον τόπο των κυνοκεφάλων: «Καὶ ἐδιέθη τὸν τόπον αὐτονῶν ἡμέρες «Ά καὶ ἦλδαν εἰς τὸν τόπον 
τῶν Σκυλοκεφάλων. Αὐτοὶ οἱ Σκυλοκέφαλοι, ὅλον τους τὸ Κορμἰὶν ἔναι ὥσπερ ἀνθρώπου καὶ τὸ 
κεφάλιν τους ἔνι σκύλινονο Καὶ λαλοῦν φωνὴἠν ἀνὑρωπίνην, καὶ ἄλλην φορὰν θαθίζουν ὡς οἱ 
σκύλοι, σκύλινα» , καθώς επίσης και: «Καὶ ἀπ’ αὐτοῦ ἐδιάθη ἡμέρας δέκα καὶ ἦλδεν εἰς ἕνα 
τόπον ὅπου ἦτον οἱ Σκυλοκέφαλοι. Καὶ τὸ Κορµί τους ἦτον ἀνθδρωπινὸν καὶ τὸ κεφάλι τους ἦτον 
σκύλινον καὶ ἡ φωνή τους ἀνθρωπινής καὶ ἐπεριπατοῦσαν ὡσὰν σκυλία» και αλλού: «Ἠσανε 
καὶ κακἀἁ δηριὰ κ’ εἶχαν κακἀ τὰ ἤδη, ἦσαν Καὶ σκυλοκέφαλοι, στόµά Ίχαν εἰς τὰ στήδη. Καὶ 
ἄλλα ἔθνη ἤτανε, τοὺς λέγουν Τρωγλοδύτας, καὶ κατοικοῦν στὰ σπήλαια Κ’ εἶχαν μακρὰς τὰς 
μύτας». 


Παρατηρούμε, λοιπόν, πως µε βάση τις περιγραφές των πηγὠν σχετικά µε την µορφή των 
Κυνοκέφαλων ανθρώπων, η όψη τους ήταν απὀκοσµη και πως σε τίποτα δεν θύμιζαν 
ανθρώπους, γα αυτό και σε άλλο σηµείο της ιστορίας του Μεγάλου Αλεξάνδρου διαβάζουμε: 


«Πολλὰ γοῦν ἔθνη πάρησαν ἐν τούτῳ κατοικοῦντες, ἄνδρωποι κυνοκέφαλοι, θλέμματα δὲ 
κατεῖχον ἐν στήὔδει καὶ τῷ στόµατι, πρὸς ἓξ τὰς χεῖρας ἄλλοι, ἕτεροι ταυροπρόσωποι, λίαν 
ἠγριωμένοι, ἄλλοι δασεῖς, τὰ πρόσωπα δεικνύντες ὡς λεόντων, ἦσαν δὲ Καὶ τὰ σώματα 
παρόμοια τῶν τράγων, ὑηρία τε παμποίκιλα, διάφορα πρὸς θλέψιν», ενὠ ο συντάκτης της 
ιστορίας δεν διστάζει να τους αποκαλέσει Ανθρωποφάγους: «Ἀνδρωποφάγοι, οἱ λεγόμενοι 
Κυνοκέφαλοι, Θαρθαῖοι, ἌἍλανες, Φισολονικαῖοι, Ἀλκηναῖοι, Σαλτάριοι». Στο ἰδιο μοτίβο 
κινούνται Και οι Ηρόδοτος, ο Αριστοτέλης και ο Διόδωρος ο Σικελός όταν αναφέρονται στο 
έθνος των κυνοκέφαλων χαρακτηρίζοντας τους ως ανθρώπους ιδιαίτερα άγριους στην όψη: 
«καὶ οἱ κυνοκέφαλοι καὶ οἱ ἀκέφαλοι οἱ ἐν τοῖσι στήδεσι τοὺς ὀφὑδαλμοὺς ἔχοντες, ὡς δἠ 
λέγονταί γε ὑπὸ Λιθύων, καὶ οἱ ἄγριοι ἄνδρες καὶ γυναῖκες ἄγριαι καὶ ἄλλα πλήδεϊ πολλὰ δηρία 
κατάψευστα» , που το σώμα τους δεν μοιάζει µε σώμα ανὑρώπου, ούτε η φωνή τους είναι 
ανθρώπινη και εν γένει η ὀψη τους είναι πιο άγρια και απὀ τα ζώα: «οἱ δ΄’ ὀνομαζόμενοι 
κυνοκέφαλοι τοῖς μὲν σώμασιν ἀνθρώποις δυσειδέσι παρεμφερεῖς εἰσι, ταῖς δὲ φωναῖς 
μυγμοὺς ἀνδρωπίνους προΐενται. ἀγριώτατα δὲ ταῦτα τὰ ζῷα καὶ παντελῶς ἀτιδάσευτα 
καθδεστῶτα τὴν ἀπὸ τῶν ὀφρύων πρόσοψιν αὐστηροτέραν ἔχει» και: «Ὁ δὲ κυνοκέφαλος τὸ 
μὲν σῶμα ἀνὑδρώπου δυσειδοῦς ὑπογράφει, τὸ πρόσωπον δὲ κυνόςο φωνὴν δὲ ἀφίησι μυγμῷ 
παραπλησίαν» ἄγριον δὲ ὑπερθολῇ καὶ τελείως ἀτιδάσευτον, καὶ τὴν ὄψιν ἐμφαῖνον ἀπό τε τῶν 
ὀφρύων καὶ τῶν ὀμμάτων αὐστηράν. Περὶ μὲν τὸν ἄρρενα ταῦταο τῷ δὲ Ψδήλει πρόσκειται καὶ 

τὸ τὴν µήτραν ἔξω τοῦ σώματος φορεῖν καὶ οὕτω διἀγεσῦαι πάντα τὸν θίον» και αλλού: «Καὶ οἱ 
κυνοκέφαλοι δὲ τὴν αὐτὴν ἔχουσι µορφὴν τοῖς πιδήκοις, πλὴν µείζονές τ’ εἰσὶ καὶ ἰσχυρότεροι 
καὶ τὰ πρόσωπα ἔχοντες κυνοειδέστερα, ἔτι δ’ ἀγριώτερά τε τὰ ἤδη καὶ τοὺς ὀδόντας ἔχουσι 
κυνοειδεστέρους καὶ ἰσχυροτέρους». 


Η περίεργη, δυσπρόσιτη και όλως ιδιαιτέρως περίεργη όψη των κυνοκέφαλων οδήγησε πλήθος 
μελετητών και ερευνητών, τόσο συγχρόνους του αγίου Χριστόφορου, όσο και προγενέστερους 
να ασχοληθούν µε το θέµα αυτό, προσπαθώντας να ερευνήσουν τις συνήθειες τους, τον τρόπο 
ζωής, την καταγωγήτους, ή ακόµα και τα ανατομικά στοιχεία που τους χαρακτηρίζουν. Έτσι για 
παράδειγµα ο Κλαύδιος Γαληνός (2ος αι. π.Χ.), στο έργο του «Περὶ ἀνατομικῶν ἐγχειρήσεων 
τῶν Σῳζομένων βιβλία ἐννέα» στην προσπάθειά του να περιγράψει την ανατομία των 
κυνοκέφαλων αναφέρει χαρακτηριστικά: 


«κἀάπειδ΄’ ἑξῆς κυνοκέφαλοι. τούτων δὲ καὶ ὁ τράχηλος οὕτω μακρὸς, καὶ κλεῖν ἔχει πάντα, 
καθάπερ ὁ ἄνδρωπος. καὶ ἵσταται τὰ μὲν μᾶλλον αὐτῶν, τὰ δΆ ἧττον. ἵσταται δ’ οὖν ὀρθὰ καὶ 
θαδίζει τὰ μὲν χεῖρον αὐτῶν, τὰ δὲ θέλτιονο ἀλλ’ οὖν θαδίζει γε πάντα, δυοῖν ἐπερειδόμενα 
ποσίν. ἄλλο δὲ οὐδὲν ὧν ἴσμεν ζώων πεζῶν ἐπὶ δυοῖν θαδίζει σκελῶν. ἐφεξῆς δὲ τούτων τὸ τῶν 
ἄρκτων γένος, εἶθ' οἱ ὕες, εἶθ' ἑξῆς τὰ καρχαρόδοντα καλούμενα». 


Η προσπάθεια όµωςτου Γαληνού δεν είναι ούτε η πρώτη, ούτε η µοναδική. Τρεις αιώνες πριν 
από αυτόν, ο ιστορικός Κτεσίας (5ος -4ος αι. π.Χ.) κάνει µια πρὠτη απόπειρα για να 
καταγράψει τις συνήθειες και τον τρόπο ζωής αυτής της τόσο περίεργης Φυλής. Βλέπουμε, 
λοιπόν, να καταγράφει μεταξύ άλλων πως δεν έχουν σπίτια, ενώ τόσο οι άνδρες όσο και οι 
γυναίκες έχουν ουρά, ότι ζούνε απὀ το κυνήγι και ότι δεν εργάζονται: 


«...τούτοις τοῖς Κυνοκεφάλοις οὔκ εἰσιν οἰκίαι, ἀλλ' ἐν σπηλαίοις διαιτῶνται. Θηρεύουσι δὲ τὰ 
δηρία τοξεύοντες καὶ ἀκοντίζοντες, καὶ διώκοντες καταλαμθάνουσιο ταχὺ γὰρ τρέχουσι. 
λούονται δὲ αἱ γυναῖκες αὐτῶν ἅπαξ τοῦ µηνός, ὅταν τὰ καταµήνια αὐταῖς ἔλδηι, ἄλλοτε δ’ οὔο 
οἱ δὲ ἄνδρες οὐ λούονται μέν, τὰς δὲ χεῖρας ἀπονίζονται. ἐλαίωι δὲ χρίονται τρὶς τοῦ μηνὸς τῶι 
ἀπὸ τοῦ γάλακτος γινομµένωι, καὶ ἐκτρίθονται δέρµασι. τὴν δὲ ἐσδῆτα ἔχουσιν οὐ δασεῖαν ἀλλὰ 
ψιλῶν τῶν µασῦλημάτων ὡς λεπτοτάτων καὶ αὐτοὶ καὶ αἱ γυναῖκες αὐτῶν. οἱ δὲ πλουσιώτατοι 
αὐτῶν λινᾶ φοροῦσινο οὗτοι δέ εἰσιν ὀλίγοι. κλῖναι δὲ αὐτοῖς οὔκ εἰσιν, ἀλλὰ στιθάδας 
ποιοῦνται. οὗτος δΆ αὐτῶν πλουσιώτατος νοµίζεται εἶναι, ὧι ἂν πλεῖστα πρόθατα ἦι. ἡ δὲ ἄλλη 
οὐσία παραπλησία. οὐρὰν δὲ ἔχουσι πάντες καὶ ἄνδρες καὶ γυναῖκες ὑπὲρ τῶν ἰσχίων οἵανπερ 
κύων, μείζονα δὲ Καὶ δασυτέραν. καὶ µίσγονται ταῖς γυναιξὶν τετραποδιστί, ὥσπερ οἱ Κύνεςο 
ἄλλως δὲ μιγῆναι αὐτοῖς ἐστιν αἰσχρόν. δίκαιοι δέ εἰσι, Καὶ µμακροθιώτατοι πάντων ἀνδρώπωνο 
ζῶσι γὰρ ἔτη ρ καὶ ο, ἔνιοι δὲ αὐτῶν καὶ σ» καθώς επίσης και: «...ὅτι οἱ Κυνοκέφαλοι οἰκοῦντες 
ἐν τοῖς ὄρεσιν οὐκ ἐργάζονται, ἀπὸ δήρας δὲ ζῶσινο ὅταν δ΄’ ἀποκτείνωσιν αὐτά, ὀπτῶσι πρὸς 
τὸν ἥλιον. τρέφουσι δὲ καὶ πρόθατα πολλὰ καὶ αἶγας καὶ ὄνους, πίνουσι δὲ γάλα καὶ ὀξύγαλα 
τῶν προθάτων. ἐσδίουσι δὲ καὶ τὸν καρπὸν τοῦ σιπταχόρου, ἀφ' οὗ τὸ ἤλεκτρον (γλυκὺς γάρ 
ἐστι)» καὶ ἑηραίνοντες αὐτοὺς σπυρίδας συσσάσσουσιν, ὥσπερ ἐν τοῖς Ἕλλησι τὴν ἀσταφίδα». 


Έτσι για τον ιστορικό Κτεσία είναι κάτι περισσότερο απὀ βέβαιο πως η όψη του σώματός τους 
και η ίδια η Φύση είναι αυτη που τους έδωσε το όνοµα των Κυνοκέφαλων, ενώ σε άλλο σηµείο 
αναφέρει πως προέρχονται από την ινδική χερσόνησο: «γίνονται δὲ ἐνταῦδα τῆς Ἰνδικῆς ἔνδα 
οἱ κάνδαροι καὶ οἱ καλούμενοι Κυνοκέφαλοι, οἷς τὸ ὄνομα ἔδωκεν ἡ τοῦ σώματος ὄψις τε καὶ 
φύσιςο τὰ δὲ ἄλλα ἀνδρώπων ἔχουσι, καὶ ἠμφιεσμένοι θαδίζουσι δορὰς δηρίων. καί εἰσι 
δίκαιοι, καὶ ἀνθρώπων λυποῦσιν οὐδένας καὶ φὑέγγονται μὲν οὐδέν, ὠρύονται δέ, τῆς γε μὴν 
Ἰνδῶν φωνῆς ἐπαίουσι. τροφἠ δὲ αὐτοῖς τῶν ζώιων τὰ ἄγριας αἱροῦσι δὲ αὐτὰ ῥᾶιστα (καὶ γὰρ 

ὤκιστοι), καὶ ἀποκτείνουσι καταλαθόντες, καὶ ὀπτῶσιν οὐ πυρὶ ἀλλὰ πρὸς τὴν εἵλην τὴν τοῦ 
ἡλίου ἐς μοίρας διαξήναντες. Τρέφουσι δὲ καὶ αἶγας καὶ οἷς« καὶ σῖτον μὲν ποιοῦνται τὰ ἄγρια, 
πίνουσι δὲ τὸ ἐκ τῶν δρεμµάτων γάλα ὧν τρέφουσιν» ενώ στο λεξικό των Ιάά6ΙΙ και 5εοῖῖ, η 
ερμηνεία του κυνοκέφαλος είναι ξεκάθαρη, ὠως ο άνθρωπος που έχει κεφάλι και πρόσωπο 
σκύλου: «Κυνοκέφαλος: κεφαλἠ 1. ἄοφ-βεααεα; Οἱ Κυνοκέφαλοι, ἄοο-βεαᾶς, ἴμθ παπι οἱ α 
ΡρθορΙθ, ΗεΓοσαοίις. 2. ἴπο ἄοφ[αεεα Βαθοοη, Ριαΐοη, Ιμεἴαπις. [κυνοκεφάλλῳ ἱπ Απὶςϊοϊεἰος.] 
Κυνοπρόσωπος, πρόσωπον, ἄοο-[ασεα, [μοἱαηις». 


Με βάση λοιπόν, όλα όσα είδαμε παραπάνω, σχετικά µε την µορφή των κυνοκέφαλων, µπορεί 
να γίνει κατανοητός ο λόγος για τον οποίο στην εικονογραφία ο άγιος Χριστόφορος ιστορείται 
µε µορφή σκύλου, και εν τέλει να δικαιολογηθεί µε το αιτιολογικό πως απὀ την στιγµή που 
προέρχεται απὀ µία φυλή µε τα σχετικά αυτά χαρακτηριστικά που είδαµε, είναι εφικτό το να 
εικονίζεται µε τον ανάλογο τρόπο, µε µορφή σκύλου. Σε αυτό το σηµείο όµως προκύπτουν 
διάφορα ερωτήματα, σχετικά µε τον εικονογραφικό τύπο του αγίου Χριστόφορου καθώς και 
γιατί η δυτική εικονογραφική τέχνη δεν ακολουθεί τα ανατολικά παραδείγματα αλλά τον 
ιστορεί µε ανθρώπινη µορφή. Σε αυτά τα ερωτήµατα θα προσπαθήσουμε να απαντήσουμε. 


Στην προσπάθεια µας να δώσουμε απαντήσεις σχετικά µε τον εικονογραφικό τύπο του αγίου 
Χριστόφορου, θεωρήσαµε σκόπιμο να ανατρέξουµε αρχικά στο κείµενο της ερμηνείας του 
Διονυσίου του εκ Φουρνά για να δούµε τις σχετικές πληροφορίες που παραθέτει ο αγιορείτης 
ιερομόναχος, σχετικά µε τον τότε διαδεδομένο εικονογραφικό τύπο του αγίου Χριστόφορου. 
Βλέπουμε έτσι να γράφει σχετικά στο πέμπτο µέρος της ερμηνείας του, στη παράγραφο 
δεκαοχτώ (18) σχετικά µε τους ἁάγιους μάρτυρες και τα σχήµατά τους: «Ὁ Χριστόφορος, νέος 
ἀγένειος, Μαΐου Θ΄». Σε ἀλλο σηµείο, στο τέταρτο παράρτηµα της ερμηνείας του, ο Διονύσιος 
τον κατατάσσει στους αγίους Αναργύρους, χωρίς ὠστόσο να δίνει περισσότερες λεπτομέρειες 
σχετικά µε τον τρόπο που θα ιστορείται η µορφή του. Αυτή η παράλειψη, απὀ πλευράς του 
Διονυσίου, Φρονούμε πως είναι αρκετά σηµαντική, διότι απὀ την στιγµή που τον κατατάσσει µε 
τους υπόλοιπους αγίους Αναργύρους, χωρίς να κάνει ιδιαίτερη µνεία σε αυτόν, σηµαίνει πωςο 
εικονογραφικός του τύπος δεν παρουσιάζει καμία ιδιαιτερότητα η οποία θα πρέπει να 
αναφερθεί, ενώ σε αντίθετη περίπτωση θα γινόταν ειδική µνεία στον άγιο Χριστόφορο. Το ίδιο 
στοιχείο παρατηρούμε και στο πέµπτο παράρτημα που σχετίζεται µε την ιστορία του ναού, και 
συγκεκριµένα στη παράγραφο «Περὶ μαρτυρῶν, ὀνομάτων καὶ σχημάτων» όπου μεταέύ άλλων 
συναριὺθμεί τον ἁγιο Χριστόφορο και γράφει για αυτόν σχετικά: «Χριστόφορος, νέος 
μµαυρότριχος». Και αν µέχρι αυτό το σηµείο η πρακτική του Διονυσίου δίνει απαντήσεις σε 
αρκετά ζητήματα, ερὠτηµα προκύπτει αν ανατρέξουµε στο τρίτο παράρτημα της ερμηνείας του, 
στο τµήµα που σχετίζεται µε τους χορούς της εκκλησίας, όπου γράφει χαρακτηριστικά: 
«Γύρωῦεν εἰς τοὺς χοροὺς οἱ ἅγιοι ἔνδοέοι µεγαλομάρτυρες [...| Χριστόφορος ὁ Ῥέπρεθος ὁ ἐκ 
τῶν κυνοκεφάλων». 


Το κείµενο του ιεροµόναχου Διονυσίου, απὀ τα Άγραφα της Ευρυτανίας, είναι αρκετά 
σηµαντικό, γιατί του αποδίδεται, η πρόθεση, ύστερα απὀ µια ενδελεχή έρευνα στα διάφορα 
εκκλησιαστικά μνημεία της εποχήςτου να καταγράψει τον τρόπο και τον τύπο που ιστορούνται 
διάφορες συνθέσεις, ιστορικές, συμβολικές, αλληγορικές, πολυπρόσωπες ή µονοπρόσωπες, 
αλλά και βάση ποιας λογικής οι εικονογράφοι ακολουθούν αυτούς τους διαμορφωμένους 
τύπους. Αυτό σηµαίνει πως την εποχή που ο Διονύσιος κάνει την ερευνά του, τον 17ο αιώνα, 
έχουν ήδη αποκρυσταλλωθεί συγκεκριµένα εικονογραφικά προγράµµατα ή τρόποι ιστόρησης 
των αγίων. Έτσι, µε βάση αυτή τη λογική, καταλήγουμε στο συμπέρασμα, ὡς προς τον ἁγιο 
Χριστόφορο, πως υπάρχει ήδη µια διαμορφωμένη εικονογραφική πρακτική που ακολουθείται 
και η οποία δεν είναι ιδιαίτερη Και ξεχωριστή, δηλαδή δεν παρουσιάζει τον άγιο µε µορφή 

σκύλου. Με βάση το ίδιο σκεπτικό µπορεί να ερμηνευθεί και η παρατήρηση που κάνει στο 
τρίτο παράρτημα της ερμηνείας, ότι δηλαδή πρόκειται για άγιο που προέρχεται από το γένος 
των κυνοκέφαλων, χωρίς αυτό να σηµαίνει ή να προκύπτει πως η µορφή του Χριστόφορου 
εικονίζεται όµοια µε αυτή ενός σκύλου. Έτσι λοιπόν προκύπτει πως ο εικονογραφικός τύπος 
του αγίου Χριστόφορου, κατά τον 17ο αιώνα, είναι ο απλός τύπος ιστόρησης των αγίων 
μαρτύρων, ολόσωμος ή στηθαίος, µετωπικός, χωρίς ιδιαίτερες εικονογραφικές εξάρσεις. 
Δημιουργείται έτσι το ερὠτημα πως προκύπτει ο εικονογραφικός τύπος του αγίου που 
εξετάζουμε. 


Είναι γνωστό το τοιχογραφηµένο σύνολο του αγίου Χριστόφορου, που βρίσκεται στο ιερό ναό 
αγίων Αναργύρων του κοιµητηρίου στο χωριό Αντρώνιτης Ηλείας εικονίζει τον άγιο, να κρατάει 
σταυρό, ενδεικτικό ότι πρὀκειται για μάρτυρα αλλά και να έχει µορφή σκύλου. Δυστυχώς η 
τοιχογράφηση του κοιμητηριακού ναού των αγίων Αναργύρων δεν έχει χρονολογία, ὠστόσο 
δεν πρέπει να λησμονούμε πως κατά τον 139 αιώνα επιβιώνει η παλαιοχριστιανική παράδοση, 
και µάλιστα αυτή του διάκοσµου των Μαρτυρίων που χαρακτηρίζεται από την απεικόνιση του 
επώνυμου ή των επωνύμων αγίων στηθαίων, δεοµένων. Επομένως, µια τέτοια πρακτική 
εφαρμόζεται και στον προκείµενο ναό, οπότε θα μπορούσε να υποστηριχτεί η άποψη πως είτε 
πρόκειται για παλαιοχριστιανικὀ ναό, ή για βυζαντινό ναό της περιόδου του 13ου αιώνα ο 
οποίος εντάσσει στο εικονογραφικὀ του πρόγραμμα στοιχεία και παραδόσεις απὀ την 
παλαιοχριστιανική τέχνη. Και στην µεν πρὠτη υπόθεση, προκύπτει αβίαστα το συμπέρασμα 
πως ο εικονογραφικός τύπος του κυνοκέφαλου αγίου Χριστόφορου είναι ήδη γνωστός κατά την 
παλαιοχριστιανική περίοδο, ενώ στη δεύτερη υπόθεση συμπεραίνουμε πως πρόκειται για ένα 
εικονογραφικό στοιχείο που εκείνη την περίοδο αρχίζει να εφαρµόζεται. Η αποδοχή µιας 
τέτοιας υπόθεσης όμως ενέχει κινδύνους, γιατί και πάλι τα ερωτήματα παραμένουν 
αναπάντητα. Είναι δύσκολο να εισέρχεται ένα τέτοιο εικονογραφικό στοιχείο για πρώτη Φορά 
σε τοιχογραφηµένο σύνολο χωρίς να υπάρχουν προηγούμενα εικονογραφικά πρότυπα. 


Φρονούμε λοιπόν πως η ύπαρξη αυτής της τοιχογραφίας αυτής δείχνει πως στους χρόνους που 
έγινε η τοιχογράφηση του ναού των αγίων Αναργύρων, υπήρχε ήδη εν χρήσει ο 
εικονογραφικός αυτός τρόπος απόδοσης του αγίου Χριστόφορου κάτι που επιβεβαιώνεται και 
από την φορητή εικόνα που προέρχεται απὀ το Βυζαντινό Μουσείο Αθηνών, και η οποία αν και 
χρονολογείται το 1681 και είναι έργο λαϊκής τεχνοτροπίας, παρουσιάζει τον άγιο Χριστόφορο 
ως κυνοκέφαλο ακολουθώντας ένα διαμορφωμένο εικονογραφικό τύπο του 4ου ή του 5ου 
αιώνα απὀ την Αντιόχεια, τόπο βάπτισης και μαρτυρίου του αγίου. Όλα αυτά τα στοιχεία 
καταδεικνύουν περίτρανα πως όταν ο Διονύσιος συγγράφει την ερμηνεία της ζωγραφικής 
τέχνης υπήρχαν ήδη ιστορηµένα σύνολα, είτε τοιχογραφηµένα, είτε φορητά, τα οποία 
παρουσίαζαν τον ἁγιο Χριστόφορο µε µορφή σκύλου. Γιατί όµως ο ιερομόναχος απὀ την 
Ευρυτανία αποφεύγει να τα αναφέρει, αυτό είναι ένα ζήτημα που άπτεται άλλο πεδίο έρευνας. 
Σε αυτό το σηµείο όµως προκύπτει ένα άλλο ερὠτηµα που χρήζει απάντηση. Η εικονογράφηση 
του αγίου Χριστόφορου µε την συγκεκριμένη µορφή, είναι µια προσπάθεια απόδοσης της 
πραγματικής µορφής του αγίου, ή άπτεται συµβολικής και αλληγορικής ερμηνείας. Ξεκινώντας 
µε δεδομένο, πως ο εικονογραφικός τύπος του αγίου έχει διαμορφωθεί πολύ νωρίτερα από 
την Πενθέκτη Οικουµενική Σύνοδο η απόδοση µπορεί να θεωρηθεί τι παρουσιάζει ένα 
αλληγορικό ή συμβολικό στοιχείο, και τούτο διότι είναι γνωστό, πως πολλές Φορές η 
εικονογράφηση, τόσο κατά την παλαιοχριστιανική περίοδο, όσο και µέχρι τους χρόνους της 
Πενθέκτης συνόδου εµπεριείχε αλληγορικά και συμβολικά στοιχεία. Και γιατί θέτουµε ως όριο 
την Πενθέκτη σύνοδο; Μα διότι τότε, η σύνοδος αυτή µε τον 820 κανόνα της όρισε πως η 
συμβολική και αλληγορική εικονογραφία θα πρέπει να τεθεί κατά µέρος και πλέον οι διάφορες 
εικονογραφήσεις να είναι άµεσες, είτε πρόκειται για θέµατα µε ιστορικό, είτε µε θεολογικό 

περιεχόµενο. Και η απεικόνιση ενός μάρτυρα της εκκλησίας, εν προκειμένω του αγίου 
Χριστοφόρου, εμπεριέχει και ιστορικό και θεολογικό περιεχόµενο. Έτσι η Πενθέκτη σύνοδος 
μιλά για τα συμβολικά θέµατα, σαν ένα ξεπερασμένο στάδιο µέσα στη ζωή της εκκλησίας και 
µετον 82ο κανόνα της αποφασίζει μεταξύ άλλων να αντικατασταθούν τα σύμβολα της Παλαιάς 
Διαθήκης και των πρὠτων χριστιανικών αιώνων από την άµεση αναπαράσταση αυτού που 
συμβόλιζαν, καλώντας τα παράλληλα να αποκαλύψουν την ἐννοιά τους. 


Η χρήση ζωομορφικών χαρακτηριστικών δεν εισάγεται για πρὠτη φορά στη βυζαντινή τέχνη 
και µάλιστα στον εικονογραφικό τύπο του αγίου Χριστοφόρου. Αντιθέτως είναι αρκετά παλαιά 
συνήθεια, ενώ η κυνοκέφαλη µορφή του αγίου Χριστόφορου Φαίνεται να ακολουθεί 
παραστάσεις του Αιγυπτίου κυνοκέφαλου θεού Άνουβι, απὀ Φυλαχτά αποτροπαϊκού 
χαρακτήρα των πρωτοχριστιανικὠν αιώνων. Παράλληλα δύο ερευνητές, ο Ρ8ι| Τὰςοη απὀ του 
Μουσείο του Σἰδνεῖ της Αυστραλίας και ο (Πγἰσίορμει (Πἰρρἰπάαἰθ απὀ το μουσείο 
Αρχαιολογίας και Ανθρωπολογίας του Πανεπιστηµίου του (απιργίάρς ανακάλυψαν, τόσο στην 
Αυστραλία, όσο και στη νότια Αφρική πλήθος τοιχογραφιών που ιστορούσαν κυνοκέφαλους 
ανθρώπους και Θεούς, και οι οποίες χρονολογούνται σε βάθος χρόνου δέκα χιλιάδων ετών, 
χωρίς αυτό να σηµαίνει ότι δεν υπάρχουν και παλαιότερες τοιχογραφηµένες παραστάσεις, 
όπως είναι η παράσταση ενός ανδρόγυνου, που βρέθηκε στη Γερμανία και µε τη βοήθεια της 
χρονολόγησης µε άνθρακα {(-14, διαπιστώθηκε ότι η ηλικία του είναι περίπου τριάντα δύο 
χιλιάδων ετών. Έτσι ο Ταςοη απὀ κοινού µε τον Πιρρίπάαἰε υποστήριξαν πως βρήκαν την 
πρώτη προϊστορική εικόνα κυνοκέφαλου ανθρώπου, ενώ παράλληλα διατύπωσαν την θεωρία 
πως σε διάφορες περιοχές ανά τον κόσµο, όπως στην βόρεια Αυστραλία, στην Ευρώπη και στη 
νότια Αφρική τα τοιχογραφηµένα σύνολα µε µορφή κυνοκέφαλων ανθρώπων και Θεών θα 
πρέπει να φτάνουν τις πέντε χιλιάδες. 


Συνεπώς, ο εικονογραφικός τύπος του αγίου Χριστόφορου ὡς κυνοκέφαλου πρέπει να είναι 
γνωστός ήδη απὀ την παλαιοχριστιανική περίοδο, χωρίς όµως αυτό να σηµαίνει ότι η 
πραγματική ὀψη του αγίου είναι αυτή που παρουσιάζει η εικόνα. Ο εικονογράφος 
χρησιμοποιώντας αυτό το στοιχείο, θέλει να δείξει µε αλληγορικό και συμβολικό τρόπο πως 
όλοι έχουν το δικαίωµα της µετοχής στην αληθινή πίστη του Τριαδικού Θεού και όλοι, δια του 
βαπτίσματος και της συµµετοχής στα ιερά μυστήρια, γίνονται μέτοχοι της άκτιστης θείας 
Βασιλείας ανεξάρτητα από την µορφή τους, και τούτο διότι πάντες είναι εικόνα και οµοίωση 
του Θεού. Σε αυτή την επιθυμία του εικονογράφου συμβάλλει και το γεγονός, πως 
αποδεδειγμένα ο Χριστόφορος καταγόταν απὀ το γένος των Κυνοκέφαλων, όπως είδαμε 
προηγουμένως, στοιχείο που συνδράµει στην θεολογική τεκμηρίωση που επιθυμεί να κάνει 
µέσω της εικονογραφίας του. Το εικονογραφικό στοιχείο μένει εν χρήσει μέχρι και αρκετά 
χρόνια µετά την Πενθέκτη Οικουμενική σύνοδο, οπότε Και η αλληγορία και ο συμβολισμός 
θεωρούνται στοιχεία που θα πρέπει να απομακρυνθούν απὀ την τέχνη. Έτσι µε την πάροδο των 
χρόνων η µορφή του κυνοκέφαλου αγίου αρχίζει να τίθεται σε αχρησία, υπακούοντας από την 
µία στα κελεύσματα της συνόδου, από την άλλη στη προσπάθεια να αποφεύγεται ο 
σκανδαλισµός των πιστὠν που βλέπουν µια εικονογραφία ενός αγίου µε µορφή σκύλου. Σε 
συνδυασμό παράλληλα µε το γεγονός πως η Καθολική Εκκλησία, η οποία και αυτή τιµά τον 
άγιο Χριστόφορο, χωρίς ὠστόσο να αποδέχεται εικονογραφήσεις όμοιες µε αυτές της 
ανατολικής εκκλησίας, ακολουθήθηκε ένας νέος εικονογραφικός τύπος του αγίου, καθαρός 
από ζωομορφικά χαρακτηριστικἀ. Η δυτική εκκλησία µε βάση την θεολογία της και την 
ανθρωπολογία της δεν αποδέχτηκε την εικονογράφηση των ορθοδόξων και προέβη σε µια 
διαφορετική ιστόρηση, έχοντας ως βάση την ανάλυση απὀ το όνοµα του Χριστοφόρου. Έτσι 
προσπαθεί και τελικά καταφέρνει να διαμορφώσει ένα διαφορετικό εικονογραφικό τύπο, 
παρουσιάζοντας τον ἁγιο να μεταφέρει τον Χριστό στους ὦμους του, έχοντας ως βασικό 

στοιχείο την ανάλυση που πηγάζει απὀ το ὀνομάτου. Μια τέτοια ερμηνεία όµως δεν βρίσκεται 
πουθενά, κυρίως στην ελληνική αγιολογική παράδοση, όπως αυτή καταγράφεται απὀ τον 
ΕΓαηςεοίς Ηα[ΚίΠ στη ΒἰρΙοίπεσοα Ηαοίοφγαρῃίσα «Παεεα, αλλά ούτε και στα γραπτά αγιολογικά 
κείµενα που µας έρχονται απὀ την λατινική αγιολογική παράδοση. Πως όµως δημιουργείται 
µία τέτοια παράδοση; Αν ανατρέξουµε στη Βἰρ[ίοίῃεεα Ηαοίοογαρβίσα [αἴίπα, στο πάθος του 
αγίου Χριστόφορου θα βρούμε ένα τµήµα στην παράγραφο 7 όπου μεταξύ άλλων διαβάζουμε: 
«Ηθ «απἹθ απᾶ θαρίίζεα ἰμο 5οἰαίθίς, |μςί ας Πθ αἰσο θαρίίζεα θ[θ6ςς86α Βθ6ρτοθις, απα παπἹθα Πίπη 
6βηἰκίορβῃει, ἰῃαῖ ἱς ΒΘαΓΘΙ-ο/-(ΠΓίςΙ», δηλαδή ο Ρέπροβος µετά την βάφτισή του ονομάστηκε 
Χριστόφορος, αυτός που μετέφερε τον Χριστό, όπως µας πληροφορεί σχετικά ο συγγραφέας 
του πάθους. Αυτό όµως δεν σηµαίνει πως µια τέτοια πληροφορία µπορεί να οδηγήσει σε 
παρερµηνεία και επομένως σε διαµόρφωση ενός διαφορετικού εικονογραφικού τύπου. 
Ωστόσο, η αίσθηση που αποκοµίζει ο αναγνώστης των λατινικών πηγών του πάθους του αγίου 
Χριστόφορου, είναι πως η µορφή του δεν ήταν όμοια µε σκύλου, αντιθέτως ήταν 
αποκρουστική, χωρίς όὁμωςνα παύει να είναι ανθρώπινη. 


Βέβαια δημιουργείται ένα ερὠτημα. Η δυτική εκκλησία είναι αυτή που ακολουθεί τον 
εικονογραφικό τύπο µε την µορφή του αγίου να μεταφέρει τον Χριστό ή τελικά αυτός ο τύπος 
αποτελεί σύμπτυξη διαφόρων στοιχείων και παραδόσεων, τόσο της δυτικής όσο και της 
ανατολικής εκκλησίας. Και κατά πόσον ο αρχικός εικονογραφικός τύπος του αγίου µε τα 
ζωομορφικά χαρακτηριστικά είναι ένας τύπος που ακολουθείται απὀ την ανατολική εκκλησία 
και δεν µπορεί να συμβαίνει το αντίθετο. Η λατινική εκκλησία δηλαδή να έχει ως τύπο 
εικονογράφησης τον ζωόμορφο ἁγιο ο οποίος και εν τέλει εισέρχεται στο εικονογραφικό 
πρόγραµµα της ορθόδοξης εκκλησίας, ενώ η τελευταία από την πλευρά της επηρεάζει την 
δυτική εκκλησία στο να ακολουθήσει µια πιο αποδεκτή και λιγότερο προκλητική και 
σκανδαλώδη εικονογραφία. 


Σύμφωνα µε το λατινικό αγιολογικό κείµενο του πάθουςτου Αγ. Χριστόφορου, διαβάζουμε πως 
ο Αθανάσιος, επίσκοπος της Ιταλίας, μετέφερε στην επικράτειά του το λείψανο του αγίου από 
την Συρία, ὀπου και χτίζει ναό προς τιµή Του. Εκεί, σύµφωνα µετο λατινικό αγιολογικό κείµενο, 
υπήρχε ένας ποταμός ο οποίος ξεχείλιζε και πλημμύριζε την πόλη. Όταν λοιπόν ο Αθανάσιος 
λαμβάνει το λείψανο του μάρτυρα, Χτίζει µια βασιλική στις όχθες του ποταμού και µε 
θαυμαστό τρόπο, που όµως δεν αναφέρεται διεξοδικά στα λατινικά αγιολογικά κείµενα, η ροή 
του ποταμού άλλαξε µε αποτέλεσµα να σωθεί η περιοχή και η πόλη απὀ τις πλημμύρες: 
«ΜΙοίθονεί, Αἰῃαπασίας, ἰμθ Ρίςῃορ οἱ Ιἰαἰγ...εαπΊθ ἰο ΑπίίοςΗ, ραΐα ἴμγθρ ΠιµΠαγθα αιΓθί ἰο ἰῃε 
ΚίΠσ’ς «οιγναηίς, απα ἰοοΚκ ανναγ ἰῃθ «οιρςο ο{ ἰμο ΠοΙγ πιαγίγ{ ο Πίς οννη οἶτγ. ΤΗΘΓΘ ννας α Γἱνθί 
ννΠΙΕεΠ µ5θα []ονν ἄοννη απα Ποοᾶς ἰΠίς εἴίγ. ΤΗ βίςμορ οοηςἰγιείεα α θας[ίσα αἲ ἰμθ 5οµΓεθ οἱ με 
ΓἱνΘή, απα αερος[ίεα ἰῃεγο ἰῃθ εοιρςο οἱ ἰῃθ ΠοΙγ πιαγίγι; απα ἰῃο Γίνει ννας ἰμγπθα ἄοννη ἰῃμο οἱ μθί 
σἱας οἱ ἰμο ππουηίαίη, απα ἴμθ οἰίγ ῃας θθ6εη Κερί 5α[θ ιηί{ ἴῃοθ ργεςεηπί ἄαγ». Η δηµιουργία 
λοιπόν ενός ναού προς τιμήν του αγίου στην περιοχή αυτή της Ιταλίας, µας οδηγεί στο 
συμπέρασμα πως παράλληλα µε την ανέγερση του ναού δημιουργείται και ο εικονογραφικός 
τύπος του αγίου. Πότε όμως γίνεται αυτή η ενέργεια του Αθανάσιου. Όπως είδαµε παραπάνω, 
ο άγιος Χριστόφορος πεθαίνει µε μαρτυρικό θάνατο το 308, ενώ πέντε χρόνια αργότερα, το 
313, ο Κωνσταντίνος από κοινού µε τον Λικίνιο υπογράφουν το «Έδικτον του Μιλάνου» µε το 
οποίο επιτρέπεται η ελεύθερη άσκηση της χριστιανικής λατρείας, οπότε και η πράξη του 
Αθανασίου θα πρέπει να λαμβάνει χώρα λίγο µετά το διάταγμα των Μεδιολάνων. Έτσι, όταν 
τον 6ο αιώνα επί αυτοκράτορα Ιουστινιανού, το Βυζάντιο ανακαταλαμβάνει µεγάλο µέρος της 
Ιταλίας, είναι σίγουρο πως η περιφέρεια της Βυζαντινής Ανατολής επηρεάζεται ὡς ένα βαθµό 
από την πολιτιστική ακτινοβολία της Δυτικής επικράτειας, ενώ παράλληλα, µετην πάροδο των 
χρόνων, το βυζαντινό στοιχείο θα επηρεάσει και αυτό µε την σειρά τουτις δυτικές επαρχίες της 

αυτοκρατορίας, όπως επισήμανε μεταξύ άλλων ο καθηγητής Γιαννακόπουλος γράφοντας 
μεταξύ άλλων: «Το σηµαντικό σηµείο είναι πως στον 11ο αιώνα τµήµατα της νότιας Ιταλίας, 
πρωταρχικά η Καλαβρία, είχαν σχεδόν απόλυτα βυζαντινοποιηθεί, τόσο στην παιδεία όσο και 
στην θρησκεία, και ὡς τον 15ο αιώνα θα είναι τα κύρια προχωρημένα Φυλάκια της βυζαντινής 
επιρροής στην Δύση». Εδώ βέβαια είναι το µεγάλο πρόβλημα. Ποιος είναι ο εικονογραφικός 
τύπος που δημιουργείται την περίοδο αυτή. 


Βάσει των παραπάνω οδηγούμαστε στο συμπέρασμα πως ο αρχικός εικονογραφικός τύπος του 
αγίου θα παρουσίαζε τον άγιο µε στρατιωτική στολή και µε το σύμβολο του σταυρού, ως 
μάρτυρας και δη στρατιωτικό, ενώ η µορφή του θα πρέπει να ήταν αποτρόπαιη που θα έμοιαζε 
µε σκύλου. Έτσι µε την πάροδο των αιώνων, το απὀκοσµο και δύσμορφο πρόσωπο του αγίου 
Χριστόφορου μετατρέπεται σε µορφή σκύλου και ἐτσι έχουµε την τοιχογραφηµένη παράσταση 
στον ιερό ναό των αγίων Αναργύρων στο Αντρώνι Ηλείας που χρονολογείται τον 8ο αιώνα, να 
τον παρουσιάζει µε µορφή σκύλου. Ωστόσο λίγα χρόνια αργότερα, και κυρίως µετά τη λήξη της 
εικονοµαχικής περιόδου, ο εικονογραφικός τύπος του αγίου θα μετατραπεί από κυνοκέφαλο 
σε κανονική µορφή µε το ιδιαίτερο χαρακτηριστικό της μεταφοράς του Χριστού στους ώμους 
του. Η αλλαγή αυτή οφείλεται αφενός στη προσπάθεια ενστερνισμού των κανόνων της 
Πενθέκτης Οικουµενικής συνόδου σχετικά µε τον συμβολισμό στην εικονογράφηση και 
αφετέρου στην επιθυµία των εικονογράφων να αποφεύγουν προοδευτικές εικονογραφήσεις, 
κυρίως σε µία εποχή που μόλις τώρα αρχίζει να διαμορφώνεται ένα νέο εικονογραφικό 
πρόγραµµα σε µια εκκλησιαστική κοινωνία που προσπαθεί να ορθοποδήσει µετά την λήξη της 
εικονοµαχικής διαμάχης που δημιούργησε σοβαρά προβλήματα, τόσο σε πεδίο πολιτικής 
διακυβέρνησης, όσο και σε πεδίο θρησκευτικό, εκκλησιολογικό και εν γένει πνευμµατικὀ. Έτσι 
λοιπόν, γίνεται µια προσπάθεια για να διαμορφωθεί ένας νέος εικονογραφικός τύπος σχετικά 
µε τον άγιο Χριστόφορο ο οποίος να µην στηρίζεται τόσο στην µορφή του, όσο στο ὀνομάτου, 
το οποίο και τελικά αποτελεί το άλλοθι για την διαµόρφωση του τύπου του αγίου που 
μεταφέρει τον Χριστό στην πλάτη του, αν και σε καμιά αγιολογική παράδοση, είτε ελληνική, 
είτε λατινική, είτε αιθιοπική, στο βίο του Χριστόφορου, ούτε διασώζεται, ούτε και αναφέρεται 
πουθενά κανένα σχετικό περιστατικὀ. Οπότε και τον 14ο αιώνα έχουµε την πρώτη σχετική 
εικονογράφηση του αγίου, μεταφέροντας τον Χριστό, όπως προκύπτει απὀ το Φορητό σύνολο 
που προέρχεται απὀ τέμπλο εκκλησίας, πιθανόν δημιούργημα ζωγράφου της Καστίλης του 
ΊΔου αιώνα, το οποίο βρίσκεται στο μουσείο του Ργ8άο στη Μαδρίτη. 


Το τέμπλο, απὀ το οποίο και προέρχεται η εικονογράφηση, είναι πλούσια διακοσμημένο µε το 
μεσαίο τµήµα να μοιάζει ναϊφ και να παρουσιάζει τον άγιο Χριστόφορο να αναπαρίσταται σε 
όψη, περνώντας το βρέφος Ιησού από ένα ποτάμι. Το στοιχείο αυτό, αν και όπως είδαµε δεν 
ερείδεται επί καµίας αγιολογικής βάσης, εντούτοις εισήλθε στην εικονογραφία του αγίου σε 
µία προσπάθεια αντικατάστασης της κυνοκέφαλης µορφής του αγίου, και µε την πάροδο των 
χρόνων εισέρχεται στα αγιολογικά κείµενα, καθίσταται αναπόσπαστο τµήµα της βιογραφίας 
του αγίου και αποτελεί πλέον παράδοση, οπότε σύμφωνα µε αυτή, το βάρος του παιδιού 
βύθισε τον άγιο στο νερό, βαφτίζοντάς τον έτσι. Η απεικόνιση του νερού και των ψαριών γύρω 
από τα πόδια του αγίου δείχνουν πως πρὀκειται για παλιά εικόνα, ενώ τα τµήµατα που 
περιβάλλουν το κεντρικό κομμάτι και που εικονίζουν σκηνές απὀ τη ζωή του αγίου, είναι 
Φανερά πιο ρεαλιστικά στη μορφολογία και την κίνηση. Παρά την διεξοδική διακόσμηση και το 
γέμισμα, που µπορεί να προστέθηκαν και αργότερα, το µεσαίο κομμάτι δείχνει να 
ζωγραφίστηκε απὀ κάποιον Καλλιτέχνη ανέγγιχτο απὀ τις καινοτομίες στην εικονογραφία της 
Ιταλίας. Ηδη απὀ τον 13ο αιώνα Ιταλοί ζωγράφοι όπως ο (6ἴπι8ριςε και ο Ώμµοείο προσπάθησαν 
να απαλείψουν τη βυζαντινή επιρροή και να πετύχουν μεγαλύτερο ρεαλισμό και προοπτική 
στα έργα τους. Αυτή η τάση συνεχίστηκε από άλλους καλλιτέχνες και εξαπλώθηκε τον 14ο 

αιώνα. Αυτή την τάση ακολουθεί και ο Ηἰδ6Γοηγπιώς Βοςεῃ όταν το 1480, κατόπιν παραγγελίας 
αποδίδει ζωγραφικά την διαμορφωμένη πλέον δυτική εικονογραφία του αγίου Χριστόφορου 
να μεταφέρει τον Χριστό επί των ώμωντου. 


Παρατηρώντας τις εικόνες του αγίου Χριστόφορου, βλέπουμε πως η µορφή του αγίου είναι 
καθαρά ανθρώπινη, απουσιάζουν εξώκοσμα και αφύσικα χαρακτηριστικά και από τις δύο 
συνθέσεις και πως πλέον παύει ο τύπος του αγίου ὀχι τόσο να έχει εξώκοσµη όψη, ὀσοτο να 
εικονίζεται µε την κλασική στρατιωτική ενδυμασία και παράλληλα να φέρει τον σταυρό, 
ενδεικτικό ότι πρόκειται για μάρτυρα. Αυτό το στοιχείο θα του δούµε και σε μεταγενέστερες 
εικονογραφήσεις του αγίου, όπως η τοιχογραφηµένη παράσταση απὀ τον ιερό ναό της 
Ζωοδόχου Πηγής στη Παιανία της Αττικής, που χρονολογείται το 1946 και είναι έργο του 
αείµνηστου Μικρασιάτη αγιογράφου Φώτη Κόντογλου. Η µονοπρόσωπη αυτή λιτή σύνθεση 
δείχνει καθαρά τις εικαστικές δυνατότητες του Κόντογλου, ο οποίος δεν κάνει Καμία 
προσπάθεια να πρωτοτυπήσει ως προς την µορφή της σύνθεσης καθώς αναζωγραφεί ένα 
εικονογραφικό τύπο ἠδη γνωστό κυρίως στη μεταβυζαντινή ζωγραφική παράδοση, 
προερχόμενο από τη ζωγραφική παράδοση της δύσης. 


Είναι σηµαντική αυτή η παράσταση του Κόντογλου, δείχνοντας τον άγιο να περπατάει µέσα 
στα βυζαντινότροπα ζωγραφισμένα νερά φέροντας στη πλάτη του τον Χριστό, προς τον οποίο 
στρέφει το βλέμμα του κοιτώντας τον µε ήσυχο και καθαρό βλέμμα. Ο Χριστός, εικονίζεται σε 
µικρή ηλικία, να κρατάει ειλητάριο, ενώ µε το αριστερό χέρι Του ευλογεί τον άγιο αγγίζοντας 
τον στη κεφαλή. Αυτό όµως που είναι ιδιαίτερα εντυπωσιακό είναι ο τρόπος µε τον οποίο ο 
Κόντογλου συνδέει τα ποικίλα στοιχεία της εικόνας προκειµένου να δοθεί ενότητα και 
ζωντάνια στη σύνθεση χωρίς ωστόσο να χάνεται ούτε η ιεροπρέπεια, ούτε και η µνηµειακότητα 
της σύνθεσης. Συνάµα, επιλέγει µια ήσυχη χρωματική ακολουθία, δένοντας παράλληλα τα 
χρώματα µε τους Φωτισμούς, δίνοντας µε αυτόν τον τρὀπο ενότητα στη ζωγραφιά και 
καλλιεργώντας την ανάλογη αίσθηση της µεγαλοπρέπειας στον θεατή. Είναι σηµαντική η 
αναφορά στον Κόντογλου διότι η εικαστική του προσπάθεια διατρανώνει την αλήθεια για τη 
συνέχεια και τη λειτουργικότητα της τέχνης που υπηρετεί, η οποία στην πραγματικότητα 
ισοδυναμεί µε τη διατήρηση της ενότητας της ίδιας της ζωής µιας κοινωνίας, επισημαίνει 
μεταξύ άλλων ο καθηγητής Γεώργιος Κόρδης. Προσπαθεί λοιπόν να επαναφέρει το βυζαντινό 
ζωγραφικό τρόπο στην απόδοση των ορθόδοξων εικόνων, χωρίς ωστόσο να ενδιαφέρεται για 
τον εικονογραφικό τύπο, την ορθότητα του ή µη, την θεολογική ή την συμβολική του 
τεκμηρίωση. Στοχεύει στο να επαναφέρει τη βυζαντινή αγιογραφική απόδοση ὀχι όµως και 
στην ορθότητα των εικονογραφικώὠν τύπων. Έτσι όταν ιστορεί τον άγιο Χριστόφορο να 
μεταφέρει στη πλάτη του τον Χριστό, δεν τον απασχολεί αν αυτός είναι ο ορθός τύπος 
ιστόρησης του αγίου, αντιθέτως προέχει η εικονογράφησή του να έχει τα χαρακτηριστικά, 
τεχνοτροπικά και ὀχι µόνο, της καθαρής βυζαντινής αγιογραφίας. 


Οι εικόνες, είτε αφηγηµατικές, είτε λατρευτικές είχαν πάντα ένα ιδιότυπο λειτουργικό 
περιεχόµενο που έχει κατοχυρωθεί θεολογικά. Στοχεύουν στο να διδάξουν και να απεικονίσουν 
το δόγµα της εκκλησίας, και εν τέλει να ὠωθήσουν τους πιστούς στην επικοινωνία µε τον 
Τριαδικό Θεό. Οπότε για να επιτευχθεί ο στόχος αυτός των εικόνων θα πρέπει η λατρευτική 
εικόνα να μοιάζει στο αρχέτυπο, στο πρόσωπο δηλαδή που αναπαριστά, είτε πρόκειται για τον 
σαρκωμένο Υιό και Λόγο του Θεού, είτε για μάρτυρα ή άγιο. Αυτή η προὐπόθεση καθιστά την 
ορθόδοξη αγιογραφία τέχνη καθαρά ιδεαλιστική, που ενδιαφέρεται για τα πνευματικά ιδεώδη 
και για την πραγματικότητα που: «οὔκ ἐστιν ἐκ τοῦ κόσμου τούτου». Έτσι απὀ την αρχή 
εµφανίζεται στη χριστιανική αγιογραφία ο ρεαλισμός που γίνεται το µέσο ἐκφρασης για να 
δηλωθεί η υποταγή του υλικού στο πνευματικό, της κοσµικής πραγματικότητας στη θεία. 

Ωστόσο το µεγάλο ενδιαφέρον της τέχνης αυτής είναι η γνώση και η δυνατότητα της μετοχής 
των πιστών στην ἀάκτιστη θεία Βασιλεία του Θεού, χωρίς όµως να παραθεωρεί πως ο παρόν 
κόσμος αποτελεί µια οντολογική πραγματικότητα, και τούτο διότι ο άνθρωπος «ως διττή 
προσωπικότητα έχει θνητό σώμα και αθάνατη ψυχή, οπότε μετέχει του κτιστού κόσμου και 
συνάµα καλείται να μετάσχει στην άκτιστη πραγματικότητα. Τόσο ο Χριστός όσο και μετέπειτα 
οι άγιοι, µέσω της αγιογραφίας μετέχουν Και των δύο κόσμων. Ανήκουν µεν στον κόσµο της 
αιωνιότητας, όµως µε την ιστορική τους ύπαρξη συνδέονται µε τον παρόντα κόσµο, επομένως 
τα στοιχεία της φυσικής πραγματικότητας αποτελούν αναπόσπαστο τµήµα της χριστιανικής 
τέχνης. Ο αγιογράφος αποδίδει το σώµα του αγίου υπό το πρίσμα της Παύλειας διδασκαλίας: 
«τὸ σῶμα ὑμῶν ναὸς τοῦ ἐν ὑμῖν ἁγίου πνεύὐματός ἐστιν», Και παράλληλα η µορφή του 
εκάστοτε αγίου αποδίδεται µέσω απὀ το ἀάκτιστο και θείο πυρ της Θεότητας, αποδεικνύοντας 
συνάµα πως το εικονιζόµενο σύνολο δεν είναι ένα απλό βιολογικό σώμα, αντιθέτως είναι ένα 
σύνολο τεθεοποιηµένο, πλημμυρισμένο από τις δωρεές της θείας χάριτος και πως σε αυτό 
ενοικεί πλέον το άγιον Πνεύμα. Υπό το πρίσμα αυτό δικαιολογείται η απόδοση του αγίου 
Χριστόφορου µε µορφή σκύλου. Ο σκληρός ρεαλιστικός τρόπος της απόδοσης του αγίου µε 
κεφάλι σκύλου δεν δημιουργεί προβλήματα επί θεολογικής βάσης, αντιθέτως ενισχύει την 
αίσθηση του ρεαλισμού της χριστιανικής αγιογραφίας, καθώς οι αγιογράφοι µέσα απὀ µια 
σκληρή και ομολογουμένως σπάνια παράσταση προσεγγίζουν την ιερή µορφή µε θαυμαστό 
τρόπο, χωρίς ωστόσο να την στερούν απὀ την αληθινή πνευματική Φύση, δηλαδή το στοιχείο 
εκείνο του µη όντος «ἐκτοῦ κόσμου τούτου». 


Συνεπώς η νατουραλιστική απόδοση της µορφής δεν έγκειται στον σχεδιασμό µόνο, αλλά 
κυρίως σχετίζεται µε την έννοια της αντικειµενικότητας που έχει ως προς τον πιστὀ. Ο άγιος 
Χριστόφορος είτε εικονίζεται ως κυνοκέφαλος, είτε ὡς άνθρωπος που μεταφέρει τον Χριστό 
στη πλάτη του είναι μέτοχος των δωρεών του αγίου Πνεύματος και καλείται να μετάσχει στο 
δείπνο της ουράνιας Βασιλείας. Δεν θα εξετάσουμε ποιός από τους δύο εικονογραφικούς 
τύπους είναι ο σωστός ή ο καλύτερος. Και τούτο διότι, συναμφότεροι πετυχαίνουν τον στόχο 
και τον σκοπό της χριστιανικής αγιογραφίας που δεν είναι άλλος απὀ την αισθητοποίηση, µέσω 
της τέχνης, την παρουσία της Χάριτος του αγίου Πνεύματος στις ιερές µορφές. Η µορφή του 
αγίου Χριστόφορου, είτε µε τον ένα, είτε µε τον άλλο τρόπο αποδίδεται, εκπληρώνει στο 
ακέραιο τον ρόλο της, που δεν είναι τίποτα περισσότερο από το να θέσει τον πιστό-θεατή ὡς το 
σηµείο αναφοράς. Έτσι ο πιστός γίνεται αναπόσπαστο τµήµα της σύνθεσης, είναι 
αναπόσπαστο τµήµα της εικόνας, η οποία υπάρχει όχι µόνο για αυτόν, αλλά και εξαιτίας αυτού 
και ως προς αυτόν, και τελικά μετέχει των δωρεών του αγίου. Για αυτό και οιερός Δαμασκηνός 
επισημαίνει χαρακτηριστικά: «Οἱ γὰρ ἅγιοι καὶ ζῶντες πεπληρω-μένοι ᾖσαν πνεύματος ἁγίου 

